JohanHeinsen/ENO huggingface dataset:
Odense Adresse-Contoirs Efterretninger, 1840-10-19
Politisk Oversigt. Frankerig. De direkte Efterretninger fra den orientalske Krigsskueplads ere aldeles ubetydelige og indskrænke sig til at melde, at Mehemed vedbliver at befæste Alexandrien samt at han har ladet Muftierne fra Mekka lyse Sultanen i Band. Desto riigholdigere ere Aviserne med Rygter fra Paris. Saaledes hed det den 12de, at Ministeriet havde fra Orienten erholdt Efterretninger som det endnu hemmeligholdt, men som lød gunstigt for Mehemed; fremdeles, at Fyrst Metternich havde erklæret, at det orientalske Anliggende havde faaet et ganske andet Udseende ved Mehemeds Afsættelse og at det derfor var nødvendigt, at Fiendtlighederne maatte standses og at Frankerig maatte indbydes til at deeltage i en europæisk Congres; dette sidste Budskab havde en Coureer overbragt ikke alene til Paris, men ogsaa til London, hvisaarsag Courserne steeg betydeligt paa Børsen i den førstnævnte Stad. Den 7de, er der udstædt befaling at Toulon samt alle Kystpunkterne ved Middelhavet (Corsika deri indbefattet) skulle befæstes; Algier har alt i længere Tid været beskyttet af en særskilt Eskadre. - Den 11de hed det i Paris, at St. Jean d'Aere var falden i de Allieredes Hænder, at den franske Flaade var afseilet til Dardanellerne, for at forhindre en russisk Flaade fra at løbe ud af Marmorhavet, samt at Admiral Hugen havde faaet Ordre til at besætte Candien og overvintre der, hvilke samtlige Rygter imidlertid ikke endnu have bekræftet sig.
Odense Adresse-Contoirs Efterretninger, 1840-10-19
Den Dagsbefaling af 7de, hvori Marskal Gerard forbød Nationalgarden enhversomhelst politisk Demonstration, har ikke frugtet: den 11 de begav nemlig 60 Officerer af Nationalgarden sig til Conseilspræsidenten Hr. Thiers's Hotel, hvor de i Ministerens Fraværelse overrakte til en af Udenrigsministeriets Embedsmænd et Aftstykke, hvori der protesteredes mod Marskal Gerards Dagsbefaling og erklæredes, at Nationalflaget var skændet, Frankerigs Ære krænket, Folkets Jnteresser saavelsom Julirevolutionens Resultater i Fare; Hovedstaden burde ikke befæstes, men vel Grændserne ved Rhinen og Alperne.
Odense Adresse-Contoirs Efterretninger, 1840-10-19
Der er tidligere gjort opmærksom paa, at Stemningen i Paris er afgjort krigerisk, dette Aftstykke er et nyt Beviis herpaa. De fra Provindserne i Paris indtræffende Deputerede røbe lignende Følelser.
Odense Adresse-Contoirs Efterretninger, 1840-10-19
Den 10de, har der om Aftenen været ikke ubetydelige Uroligheder i Lyon; Marseillaneren blev afsjunget af flere tusinde Jndivider, og i alle Gaderne var opstillet Jnfanteriregimenter, medens Kavalleriet var beskjæftiget med at holde Pøbelen borte fra Jndgangen til Theatret. Kl., om Natten var imidlertid Roligheden gjenoprettet. J Ronen har der været Tumult udenfor den engelske Consuls Huus; ligeledes i Paris den 12de udenfor Nationals Contoir, hvor Man hørte Raabet: "Kongen leve, Engellænderne døe!"
Odense Adresse-Contoirs Efterretninger, 1840-10-19
Den berømte Heinrich Heine, der opholder sig i Paris skriver under 7 ds. Følgende: "Nationalfølelsen er en stor Løftestang i Thiers's Hænder; han har lært af Napoleon, at Man ved Hielp af Nationalfølelsen kan bevæge de Franske langt lettere end ved Jdeer. Thiers har stundom Lyst til at spille Keiserens Rolle, for Øieblikket er Gulvet i hans Arbeidsværelse ganske bedækket med Landkort, og der ligger han paa Maven og stikker sorte og grønne Knappenaale ind i Syrien og Bayern, akkurat ligesom Napoleon. At han har spekuleret paa Børsen, er en skjændig Bagvaskelse, Mennesket kan kun adlyde en Lidenskab, og den Ærgjerrige tænker kun sjeldent paa Penge Alle disse ondskabsfulde Rygter ere udsprungne af hans fortrolige Omgang med Lykkeriddere. Men hvorfor omgaaes han ogsaa med slige Drabanter, han maa jo dog vide, at naar Man ligger med Hunde i Sengen, staaer Man op med Lopper. Jeg beundrer Kongens Mod hver Time, hvori han tøver med at fyldestgjøre den krænkede Nationalfølelse, voxer den Fare, som truer Tronen langt mere end de Allieredes Kanoner. Hvilken Haand maa ikke den være, som formaaer at lægge Bidsel paa de oprørte Folkelidenskaber og ikke skjælver for, selv at blive et Offer for dem, Uveiret kommer bestandig nærmere og nærmere, Man fornemmer alt Valkyriernes Vingeslag, Luften - i dette Øieblik er det virkelig ikke nogen Skam hvis Man skjælver i Spanien. Espartero er afreist til Valencia tilligemed de nye Ministre, Dronningregentinden har billiget alle de Foranstaltninger, som han har truffet. Der tales om, at der skal udnævnes fire Medregenter.
Odense Adresse-Contoirs Efterretninger, 1840-10-19
Fædrelandet. Stænderforsamlingen i Viborg. Under 8 Octbr. er der udgaaet en "Allernaadigst Bekjendtgjørelse til Provindsialstænderne for Nørrejylland og Resultaterne af deres under Forsamlingen fra 21 Mai 1838 til 25 Aug. f. A. afgivne Betænkninger og øvrige indgivne Andragender."J Onsdags aabnedes Provindsialstændernes Forsamling. for Nørre-Jylland, Fra Raadhuset, hvor de Deputerede havde forsamlet sig, begave de sig parviis gjennem det en have opstillede Borgercorps til Domkirken. De til Høitideligheden forfattede Psalmer bleve her afsjungne, og Talen holdt af Hs. H. Hr. Stiftsprovst Schjødte, R. af D. og Drid. Efter endt Gudstjeneste begave de Deputerede sig, ligeledes gjennen Borgercorpsets Rækker, til Stænderhuset, hvor den Kongel. Commissarius, Conferentsraad Ørsted, St. af D. og Obud., aabnede Forsamlingen med en Tale, efter hvis Slutning et Længe leve Kongen gienlød af Forsamlingen. Alderspræsidenten, Landvæsenscommissair Wulff, holdt derpaa en Tale. Nu foretoges Valgene, der fik følgende udfald: Prof. Schouw, De Præsident, Stiftamtmand Rosenørn, Vicepræsident, og til Medlemmerne af Redactionscommitteen: Dhrr. Justitsraad Fleischer og Høiesteretsassessor Bruun. Til lønnede Protocolførere ere antagne Dhrr. Auditeur Liebe og Cand. juris Krieger.
Odense Adresse-Contoirs Efterretninger, 1840-10-19
Blandinger. Jfølge Kieler Corr. har det Rygte, været udbredt i Kiel, at den russiske Regjering har gjort Forespørgsel hos den danske, om der kunde være Noget iveien for at den russisk-østersøiske Flaade overvintrede i en dansk-østersøisk Havn.
Odense Adresse-Contoirs Efterretninger, 1840-10-19
Loll.-Falsters Avis vil vide, at Gaabelysningen muligen nu vil blive indført ikke alene i Kjøbenhavn, men ogsaa i samtlige Rigets større Stæder. Hr. Sekretair Hjort - hedder det nemlig - der nylig er hjemkommen fra en med offentlig Understøttelse foretagen 15 maanedlig Reise i Engelland, hvor han fornemmelig har søgt at uddanne sig til Civilingenieur med særligt Hensyn til Jernbanefaget, er nemlig under sit Ophold dersteds traadt i Forbindelse med en anseet Banquier, som har optaget den tidligere Jder og Kjøbenhavns Belysning med Gas. Efter hvad Man nu erfarer, skal der i London have constitueret sig et Selskab, hvis Formaal er ikke alene at belyse Kjøbenhavn, men ogsaa Rigets og Hertugdømmernes øvrige større Stæder med Gas."J samme Avis berettes, at der ved et den 3de. afholdt Ungdomsgilde hos Gaardmand Claus Lillepeder i Aastrup paa Falster blev drukket saa tæt, at en Karl, Søndag Morgen Kl. 6 styrtede pludselig bevidstløs til Gulvet. Huusbonden, der var gaaet til Sengs, kom nu op, og sørgede strax for, at den Besvimede, som nogle af Selskabet maaskee ikke uden Grund ansaae for død, hurtigst muligt kunde komme ud af Huset. Karlen blev derfor lagt paa en Stige med Halm under sig og et Hestedækken over sig, og saaledes i en skyllende Regn baaret til sit Hjemsted. Derhen blev nu Doctoren hentet, Karlen befandtes død, og blev begravet Tirsdagen derefter. Sagen blev strax anmeldt for Øvrigheden, men - 8 Dage derefter var endnu intet Forhør afholdt, og dog er her tillige begaaet Helligbrøde.
Odense Adresse-Contoirs Efterretninger, 1840-10-19
I Kjøbenhavnsposten meldes, at Planen til en Jernbane mellem Hovedstaden og Roeskilde er bleven udkastet af en saakyndig Mand og vil blive indsendt til Hovedstadens Borgerrepræsentanter. Da Planen, siges der – er støttet paa en detailleret Beregning af den nuværende Freqvents mellem Hovedstaden og Roeskilde, vil det være saa meget lettere at bedømme Jværksættelsens Fordeelagtighed, som det ved mangfoldige Exempler er godtgjort, at saavel Persons som Vare-Transporten, mellem de ved Jernbaner forbundne Stæder stedse tiltager, omtrent i samme Grad som Man ved Hielp af dette hurtigste Communicationsmiddel kan tilbagelægge Afstanden i et kortere Tidsrum end tidligere.
Odense Adresse-Contoirs Efterretninger, 1840-10-19
Paa Grund af Kongen af Hannovers Forbud af Hestes Gjennemførelse gjennem Kongeriget Hannover til Frankerig, har Hestehandler Harms i Jylland seet sig nødsaget til at standse med sit Jndkjøb.
Odense Adresse-Contoirs Efterretninger, 1840-10-19
J Torsdags gave de franske Bjergsangere deres sidste Concert i Kjøbenhavn og beæredes med Deres Majestæters Nærværelse.
Odense Adresse-Contoirs Efterretninger, 1840-10-19
J Anledning af Rekrutternes formeentlige Mishandling ved enkelte Garnisoner, opfordrer Jyllandsposten, der ved flere Leiligheder har paatalt Saadant, det høie Generalitet om at have en Smule Jndseende med, hvad der rører og bevæger sig i Garnisonerne, saavel paa denne som hiinsides Kattegattet, da Redactionen ellers kunde finde sig findet til, af det høie Collegium at forlange sig sagsøgt, for at overbevise Høisamme om, at nye til gaaende Rekrutter ei kunne fortænkes i Selvaflivelse, end- og for de naae Garnisonen." (Med Hensyn til den altfor djærve Læremethode paa Husarregimentets Exerceer skole paa Jægersborg, bemærker Hels. A. saare rigtigt, at naar Undersøgelse skal skee, da maae fornemmelig afhøres Personer, der senest ere afgaaede fra Regimentet, saasom Superieursfrygten ikke indvirker paa dem.)
Odense Adresse-Contoirs Efterretninger, 1840-10-19
Odense. J Fredags Aftes omtrent Kl. 10 udbred en pludselig Jldebrand paa den 2 1/2 Miil herfra beliggende Hovedgaard Rønningesøgaard, tilhørende Hr. Kammerherre v. Mylius, hvorved alle Udbygninger nedbrændte. Hovedbygningen er ubeskadiget, ligesom ogsaa Meieri- og Forpagterboligen størstedeels ere reddede. Bygningerne vare assurerede, men Jnd- og Udboet ikke. Af Besætningen brændte en Deel Sviin, samt nogle Vogne og Avlsredskaber; desuden brændte al den indavlede Sæd, paa et Par Kornhæs nær. Jlden synes ikke at være paasat, men snarere at være opstaaet ved Uforsigtighed. Saasnart Jldebranden bemærkedes her, red Hs. K. H. Kronprindsen, der i samme Øieblik var indtruffen hertil fra Langensøe, strax til Brandstedet, hvor han virkede uafbrudt hele Natten og vendte først tilbage Løverdag Morgen Kl. 9. Som særdeles virksomme ved Brandens Slukning fortjene især at nævnes en Styrmand og 5 Matroser fra Hs. K. Høiheds Kutter, som vare vandrede fra Nyborg med deres Brandspande og arbeidede med stor Ufortrødenhed og Kraft. Saavel fra Odense, Nyborg og Kjerteminde, som fra Omegnens Herregaarde og Byer, vare en Mængde Sprøiter hurtigt tililede. Jgaar Formiddags besøgte Hs. K. H. Kronprindsen atter Brandstedet.
Odense Adresse-Contoirs Efterretninger, 1840-10-19
Det Rygte, at det herværende Theater skulde være blevet gjort mindre, modsiges nu i Thomsens Avis, hvor det hedder: "Da Vestibulens Størrelse er uforandret, og Baggrunden af Parterret blot er afrundet der, hver for to Skuur stode ved Jndgangen, saa har Rummet i Theatret forneden ikke liidt nogen Jndskrænkning, hvorimod alle Pladserne under Logerne nu ere gode paa Grund af Logerækkens forandrede Form. Logerækken er gjort smallere henimod Theatret for at forbedre Pladserne henimod Midten, saa at Alle kunne see og høre godt; men Corridoren bag Logerne er bortfalden, og derved er igjen vundet 32 meget gode staaende Pladser. Forskjellen er nu denne, at imedens Theatret forhen ikke engang havde 500 Pladser, hvorfra Man kunde see og høre endog kun taaleligt godt (de øvrige vare yderst slette), har det nu - 43 Pladser, hvorfra man seer og hører meget godt, og Huset, vil da endog langt fra være hvad man kalder propfuldt. Ogsaa med Hensyn til Jndtægten stiller Resultatet sig nu bedre end forhen for Directeuren; thi endog efter et lavt Overslag ville hine 513 Pladser alene give en ligesaa stor Jndtægt, som hele Huset gav forhen, om det end var saa propfuldt, at man afbenyttede Orchestret til Tilskuerpladser."
Odense Adresse-Contoirs Efterretninger, 1840-10-19
Jgaar feirede den agtede Organist ved St. KnudsKirke, Dannebrogsmand Peter Foersom sit Embedsjubilæum. J den med Tilhørere fyldte Kirke blev en af Sønnen, Organist Frits Foersom, componeret effertfuld Cantate afsjunget, hvis Text var forfattet af Hr. Billetteur Petersen, og hvoraf flere af Solopartierne til almindelig Tilfredshed udførtes af Jubeloldingens Børnebørn. Jnstrumentalmusikken, der var af en gribende Virkning, udførtes af det musikalske Selskab samt flere Dilettanter, hvoriblandt adskillige af Oldingens Elever. Cathedral skolens Disciple overraskede ham ved hans Hjemkomst fra Kirken med en Foræring af en smagfuldt forarbeidet Sølvfrugtkurv. Om Middagen havde den bædrede Jubelolding, hvis karske Udvortes ikke antyder en saa lang Aarrække, sin Familie samlet hos sig, ved hvilken Leilighed følgende af Hr. Redakteur Thomsen forfattede simple, men hjertelige Sang blev afsjungen: "Du fremmed her til Stedet kom, Var venneløs og uden Frænder, Dit Hjerte var Din Eiendom, Og tvende arbeidsvante Hænder." Dog Modet i dit Bryst ei svandt; Du Arbeid søgte, Arbeid fandt. Thi Sancte Knud han fæsted Dig; Han snart dit sieldne Værd erkjendte. Halvhundred Aar saa redelig Du med Din skjønne Kunst ham tjente; Og end Du til dit Arbeid gaaer Med Kraft, som i Din Ungdoms Vaar. Og ved din Side gik en Viv, Som trofast deelte Glæden, Sorgen. Gud gav da efter velført Liv En Aften skjøn paa mørke Morgen. Høitagtet er dit Kunstnerværd. Og Kongen hædret har din Færd. Med Omhed til dit Faderbryst, Sig Børn og Børnebørn nu klynge. Taknemlighedens blide Trøst, Det gamle Hjerte skal forynge Fred, Gamle, paa din Jubeldag! og Fred til Hjertets sidste Slag! Med Hensyn til Schulz's bekjendte Melodie: "Jeg fremmed her til Stedet kom, hvortil ovenstaaende Sang blev afsjunget, kan det bemærkes, at den netop er componeret i Aaret 1790, altsaa for 50 Aar siden.
Odense Adresse-Contoirs Efterretninger, 1840-10-19
Jnd- og udklarerede Skibe ved Odense Toldkammer. Jndgaaede, den 16 Octbr., H. Hansen af Kjøbenhavn, fra Præstøe, Sluppen Mana med Kalksteen; H. Holbech af Odense, fra Ebeltoft, Jagten Thrine med Ballast: J. Andersen af og fra Tvedestrand, Galeasen Haabet med Trælast; J. P. Wold af og fra Weile, Galeasen Amtmand Treschou med Brænde.
Odense Adresse-Contoirs Efterretninger, 1840-10-19
Udgaaede: den 16 Octbr., A. Hendriksen af Fiskebekskihl, til Norge, Sluppen Venskabet med Ballast; den 17de, A. C. Strand af Laurvig til Norge, Sluppen Erstatningen med Korn og Smør; H. C. Andersen af og til Bogense, Jagten Georgine med Ballast; H. Hansen af Kjøbenhavn, til Weile, Sluppen Mana med Ballast; J. C. Glad af Skive, til Rusland, Galioten Therese med Rug; M. J. Møller af Odense, til Norge, Jagten Enigheden med Kornvarer.
Odense Adresse-Contoirs Efterretninger, 1840-10-19
Kjøbenhavns Bors-Cours den 16 Octbr. 1810. Hamb. 2 M. - k. S. 197 1/2. 4 pCt. uopsigelige RigsbankOblig. 101 a 101 1/2 Rbd. r. S. Spec. 200. Bank-Disconto .... 4 pCt. 4 pCt. norsk Laan ved Hambro og Søn af 1823. 10110. S. Norske Spec. Sedl. pr. 100. 4 pCt. nye norske Oblig. af Sp. - . - Rbd. Sedl. 1834. 101 a 101 1/2 i r. S. 1 Ct. Kongel Obligationer 4 pCt. dito 101 a 101 1/2 i Bco. (u. Rente) - a - R. Sedl. Nationb. Obl. (af Laans Febr. 3 pCt. eng. Laan 72472 1/2 L. S. 1820) 101 1/2 a 102 Rbd. r. S. Bank-Actier 92 1/2 a – r. S.
Odense Adresse-Contoirs Efterretninger, 1840-10-19
Kjøbenhavns Torvepriser den 12 Octbr. 1840. Hvede..... 6 Rd. 32 s. a 8 Rd. - s. Ærter ...... R. 32 s. a R. 616 Rug. 4 Rd. 21. - 1 Rd. 60s. Flesk, røg. – 2 R. 21. -2 R. 18 s. Byg, 2rad. 3 Rd. 10 s. 3 Rd. 61s. Dito, grøns. 1 R. 52 s. - N. 766. Byg, Grad. 3 Rd. 20 s. 3 Rd. 106. Smør, Pd 1 Mk. 10s. - Mk. 12 s. Havre..... 2 Rd. 68 s. 3 Rd. 12, Æg, Sues., 1 Mk. 11s.-2 Mk. - s. Sjællandsk Smør, Fjerding 14 Rd. 3 Mk. s. a 15 Rd. 4 Mk. 8 s.
Odense Adresse-Contoirs Efterretninger, 1840-10-19
AVERTISSEMENTS. At vor gode Moder og Svigermoder, Anna Kirstine, Prahl, efter et 13 Ugers Sygeleie, foranlediget af et uheldigt Fald, endelig har seet en Ende paa sine Lidelser, idet hun den 14 dennes ved en blid og rolig Død omskiftede Tid med Evighed, i den høie Alder af næsten 81 Aar, bekjendtgjøres herved for fraværende Slægt og Venner. Odense den 15 October 1840. Borch. Gusta Prahl. Elisabeth Borch, fød Prahl.
Odense Adresse-Contoirs Efterretninger, 1840-10-19
At det behagede det alvise Forsyn, ved en stille, blid og rolig Død, Fredagen den 16 dennes, at bortkalde min elskede Mand, Kjøbmand Christian Møller, i sit 76de Aars Alder og vort kjærlige Ægteskabs 41de Aar, er det Sørgens Budskab, der hermed bringes Slægtninge og Venner. M. S. Møller, Odense den 19 Octbr. 1810. fød Erichsen.
Odense Adresse-Contoirs Efterretninger, 1840-10-19
Nye Boger, som faaes paa S. Hempels Boglade: Grundriff der Geographie v. Dr. H. Berghaus. 1. 2. Lirg. 8 Mk. - Universalgrammatik der fransischen, Sprache, v. Heyne, 5 Mk. 8 s. - Fransische Grammatik für Anfanger, v. Heyne, 2 Mk. 12 s. - Naturgeschichte der Thiere in Bildern, v. Dr. Schubert, 1 Lirg. 1 Rbd. - Leitfaden und Lehrstoff zum methodischen Unterricht in der Geographie, v. Walther, mit 8 fein colorirten Karten. 8 Mk. -
Odense Adresse-Contoirs Efterretninger, 1840-10-19
Handbuch der modernen englischen und deutschen Umgangssprache, v. Whitelocke, 5 Mk. 8 s. - Polyphonomos, over die Knust in sechsundreisig Lectionen sich eine vollstandige Kennt nis der musikalischen Harmonie zu erwerben, v. Dr. Gustav Schilling. - Lateinische Vorschule, v. Prof. Blume, 5 Mk. 8 s. - Historische Bilder, Darstellungen der denkwurdigsten Creignisse und ausgezeichnesten Personen der Weltgeschichte, v. Dr. Hense, 2ter Bd. 3 Rbd. 12 s. - Die Mutterschule, v. Fr. Köhler, 1ster Theil. 8 Mk. 1s. - Marianne Strif, ein wirtschaftliches Haus- und Lesebuch, v. Anna Fürst, 3te Ausg. 1ste Lirg. 3 Mk. 8 s. - Ueber Erziehung und Unterricht der Kinder, v. Dr. Hausschild, 2 Mk. - Kleiner Dundez-Atlas in 21 Blüttern uder alle Theile der Erde. 4 Mk. - Aufgaben zum schriftlichen Rechnen, für Elementarschulen, v. Becker. 1 Mk. - Lehrbuch der allgemeinen Grammatik, v. Dr. Stern. 8 Mk. i Mat. - Lehrbuch der Schönschreibkunst, v. Prof. Nädler, 2 Rbd. i Mat. - Das Buch der nenen moralischen Welt, v. Owen, 3 Mk. 8 s. - Schriften zur allgemeinen Erdkunde, v. Dr. Kriegh. 16 Mk. - GriechischeSchulgrammatik, v. Dr. Schaefer, 1ster Theil. 5 M. - Umrisse der allgemeinen phystkalischen Geographie, von Dr. Merleker. Aar 1840, den 13 Octbr., blev ved Antvorskov Birks Extraret afsagt Dom i Sagen: Procurator Fog som Actor, contra Selveiergaardmand Rasmus Ottesen af Tinghjellinge, for Overtrædelse af Forordningen af 27 Septbr. 1799 og saaledes Kjendt for Ret:
Odense Adresse-Contoirs Efterretninger, 1840-10-19
Tiltalte Selveiergaardmand Rasmus Ottesen af Tinghjellinge bør at erlægge en Mulct af 50 Rbd. Sølv til Sorøe, Amts Fattigkasse, samt være undergivet den ved Forordningen af 27 Septbr. 1799 § 20 foreskrevne Censur i et Aar. Saa bør og Tiltalte betale alle af Actionen lovlig flydende Omkostninger, og deriblandt Salair til Actor Procurator Fog 5 og til Defenfor Procurator Nye 3 Rbd. Sølv. Det Jdømte at udredes inden 15 Dage efter denne Doms lovlige Forkyndelse, og det øvrige at efterkommes under Adfærd efter Loven. Hvilket herved bringes til offentlig Kundskab, i Overeensstemmelse med den citerte 8 af den nævnte Forordning. Birch. Slagelse den 11 Octbr. 1810.
Odense Adresse-Contoirs Efterretninger, 1840-10-19
Fra Tugthuset er undvegen Forbedringshuusfangen, Christen Johan Christensen af Hvisding i Skanderborg, Amt, som er af middel Væxt, har lyst Haar, blaae Øine, er rødmosset og rund af Ansigt, iklædt en graablaae Klædes Trøie, blaae Vadmels Buxer, blaae Engelsklæders Vest og Kaskjet, et rødtærnes Halsklæde, en Blaarlærreds Skjorte, hvide Uldstrømper, mærkede I. L. P. S. og Skoe. Denne Fange anmodes Alle, hvor han maatte forekomme, at paagribe og bringe tilbage i Straffeanstalten. Odense Tugthuus den 18 Octbr. 1840. Nissen.
Odense Adresse-Contoirs Efterretninger, 1840-10-19
Bundtmager Schwartzbrems Boutik er nylig fra Udlandet bleven forsynet med mange smukke og solide Vintervarer, saasom: Kaabefoer i nye Mønstre til forskjellige Priser; Boger, saavel lange som korte; Peleriner, Palentiner, flere Sorter Vinterstøvler for Herrer og Damer, Vinterhuer og Kaskjetter efter nyeste Mode; Reisepeltse; forskjellige smukke Foerværker og Kraver til Herre=Frakker; smukke forede Handsker m.m. Varene udsælges til bestemte og meget billige Priser. En Seminarist, som paa eget An- og Tilsvar vil paatage sig at bestyre Underviisningen i en Landsbyeskole fra 1 Novbr., bedes at ville henvende sig mundtlig til Adressecontoiret, hvor det Nærmere da vil blive ham meddeelt. Handelsbetjent.
Odense Adresse-Contoirs Efterretninger, 1840-10-19
En Handelsbetjent, som for sin Duelighed i alle til Manufactur- og Colonial-Handelen henhørende Forretninger kan forevise de bedste Anbefalinger, ønsker sig til anstundende November anbragt ved ovennævnte Fag. De herpaa Reflecterende ville behagelig henvende dem til Adressecontoiret, som anviser den Søgende. Dersom Veiret tillader, vil der i denne Uge blive brændt Grønt ved Brahetrolleborg.
Odense Adresse-Contoirs Efterretninger, 1840-10-19
Skipper M. Fischer, som ligger under Ladning til Kjøbenhavn, afgaaer bestemt sidst i Ugen. Man henvender sig desangaaende til J. Nielsens Søn. - Nogle Favne Brænde kan erholdes hos Skipperen. 300 Rbd. ønskes til Laans, imod 3 pCt. Rente og godt 1ste Prioritets Pant i en Landeiendom. Adressecontoiret anviser.
Odense Adresse-Contoirs Efterretninger, 1840-10-19
Af de under Odense Herreds Overformynderie indestaaende Umyndiges Midler kan til førstkommende 11 Decbr. Termin erholdes udlaant 1922 Rbd. 2 Mk. 2 1/2 s. Sølv, imod lovbefalet Sikkerhed; hvilket herved bekjendtgjøres. Odense Herredscontoir den 15 Octbr. 1810. Til 12 a 16 Stykker hvidfødte 10 Qvart. 4 a 6 Aar gamle Heste, ligemeget hvad enten det er Hingster, Hopper eller Valakker, anvises Liebhavere, naar man enten skriftlig eller mundtlig henvender sig inden otte Dage fra Dato til Agent O. B. Suhr i Nyborg. En Dag paa hvilken Hestene ville blive synede vil efter Aftale nærmere blive bestemt. Nyborg den 18 Octbr. 1840. O. B. Suhr.
Odense Adresse-Contoirs Efterretninger, 1840-10-19
Friske Østers bekommes hos P. Petersen junior, Odense Vestergade.
Odense Adresse-Contoirs Efterretninger, 1840-10-19
Vestphalske Skinker, Hamborger røgede Oxebryster, Tunge og lybsk Pølse er nylig arriveret hos P. Petersen junior, Odense Vestergade.
Odense Adresse-Contoirs Efterretninger, 1840-10-19
Et smukt og velconserveret Ørgel, passende for en lille Landsbykirke, er at faae tilkjøbs for billig Priis. Adressecontoiret anviser Sælgeren.
Odense Adresse-Contoirs Efterretninger, 1840-10-19
En stor 2 Etages Kakkelovn, hvori der tillige kan koges, kan erholdes tilkjøbs for den billige Piis af 21 Rbd. Adressecontoiret anviser.
Odense Adresse-Contoirs Efterretninger, 1840-10-19
En sædig Holstensvogn, staaer til Salg for billig Priis hos Smedemester Niels Westi Svendborg.
Odense Adresse-Contoirs Efterretninger, 1840-10-19
J Gaarden No. 265 paa Vestergade er overste Etage at erholde til Leie til førstkommende Paaske Flyttetid, som bestaaer af 4 Værelser, samt Kjøkken og Pigekammer. R. Petersen, Garver.
Odense Adresse-Contoirs Efterretninger, 1840-10-19
Gaarden Marienborg, 2 Miil fra Horsens, der har herskabelige Bygninger og udmærkede Jorder, kan underhaanden faaes tilkjøbs. Fortiden er Besætningen 36 Fækreaturer, 7 Heste og nogle Faar. Pengeconditionerne kan for en Deel ge blive rettede efter Kjøberens Ønske. Man behager at henvende sig direkte til Undertegnede. Marienborg pr. Horsens den 13 Octbr. 1810. Carl Christensen.